section_heading: Trofej "Walter A. Brown"
paragraph_text: Trofej "Walter A. Brown" dodjeljivao se BAA/NBA prvacima u razdoblju od 1949. do 1977. godine. Nakon osvajanja, svaka momčad ga je mogla zadržati u svom vlasništvu godinu dana, a nakon poraza predan je novim pobjednicima, osim ako ga je ista momčad ponovno osvojila. Takav način dodjele danas se primjenjuje u NHL-u, tj. prema osvajačima Stanleyjeva kupa. Ovaj trofej smatra se originalnim i izvornim trofejem NBA finala, a biva zamijenjen 1984. trofejem "Larry O'Brien". Momčad s najviše osvojenih naslova u tom radoblju bila je momčad Celticsa koja je ovaj trofej osvojila 14 puta, najviše u povijesti lige. U razdoblju od 1957. do 1969. Celticsi su, od ukupno 13 finala, osvojili 11 naslova prvaka, tj. osam puta zaredom. Posljednji dobitnici trofeja bili su Philadelphia 76ersi koji su u finalu 1983. godine svladali Los Angeles Lakerse.